**ปัจจัยที่มีความสัมพันธ์กับการควบคุมระดับน้ำตาลในเลือดของผู้ป่วยเบาหวานชนิดที่ 2 ที่ขึ้นทะเบียนรักษาในโรงพยาบาลส่งเสริมสุขภาพตำบล เขตรับผิดชอบของโรงพยาบาลบ้านไผ่ จังหวัดขอนแก่น**

บทคัดย่อ

การศึกษารูปแบบ Matched-case control study ครั้งนี้มีวัตถุประสงค์เพื่อศึกษาปัจจัยที่มีความสัมพันธ์กับการควบคุมระดับน้ำตาลในเลือดของผู้ป่วยโรคเบาหวานชนิดที่ 2 ที่ขึ้นทะเบียนรักษาในโรงพยาบาลส่งเสริมสุขภาพตำบล เขตรับผิดชอบของโรงพยาบาลบ้านไผ่ จังหวัดขอนแก่น ที่มีผลการตรวจฮีโมโกบินเอวันซี ระหว่าง เดือน มิถุนายน-ตุลาคม 2554 กลุ่มศึกษาได้แก่ ผู้ป่วยโรคเบาหวานชนิดที่ 2 ที่ไม่สามารถควบคุมระดับน้ำตาลในเลือดได้ จำนวน 74 รายและกลุ่มควบคุม คือ ผู้ป่วยโรคเบาหวานชนิดที่ 2ที่สามารถควบคุมระดับน้ำตาลในเลือดได้จำนวน 74 รายซึ่งมีเพศเดียวกันและอายุแตกต่างกันไม่เกิน 5 ปี กับกลุ่มศึกษา วิเคราะห์ข้อมูลโดยใช้สถิติเชิงพรรณนา ทดสอบความสัมพันธ์ โดยใช้สถิติไคสแควร์ และวิเคราะห์ตัวแปรเชิงซ้อน โดยการใช้ Multiple logistic regression เพื่อทดสอบขนาดและทิศทางความสัมพันธ์โดยการคำนวณหาค่าอัตราความเสี่ยงสัมพัทธ์ และดูนัยสำคัญทางสถิติ โดยใช้ค่าความเชื่อมั่น95 เปอร์เซ็นต์ (95% confidence interval) ใช้โปรแกรมสำเร็จรูป STATAในการวิเคราะห์ข้อมูล ผลการศึกษา การวิเคราะห์ตัวแปรเชิงซ้อน โดยควบคุมอิทธิพลของตัวแปรอื่นๆ พบว่าปัจจัยที่มีความสัมพันธ์กับการควบคุมระดับน้ำตาลในเลือดของผู้ป่วยโรคเบาหวานชนิดที่ 2 คือระยะเวลาการเป็นโรคเบาหวาน มากกว่าหรือเท่ากับ 7 ปี(ORAdj=x.xx,95%CI=x.xx-x.xx)ค่าดัชนีมวลกายมากกว่าหรือเท่ากับ 23 กก./ม.*2* (ORAdj=x.xx,95%CI=x.xx-xx.xx)พฤติกรรมการรับประทานอาหารไม่ดี (ORAdj=x.xx,95%CI=x.xx-xx.xx) พฤติกรรมการ

รับประทานยา (ORAdj=x.xx,95%CI=x.xx-x.xx) จากการศึกษาครั้งนี้แสดงให้เห็นถึงปัจจัยที่มีความสัมพันธ์กับการควบคุมระดับน้ำตาลในเลือดของผู้ป่วยโรคเบาหวานชนิดที่ 2 ดังนั้นบุคลากรทางการแพทย์และสาธารณสุขควรระมัดระวังในปัจจัยดังกล่าว โดยเน้นการปรับเปลี่ยนเรื่องการรับประทานอาหาร และพฤติกรรมการใช้ยา เพื่อเพิ่มประสิทธิภาพในการรักษาและควบคุมโรคเบาหวานต่อไป

**คำสำคัญ:** *ปัจจัย, การควบคุมระดับนํ้าตาลในเลือด, ผู้ป่วยโรคเบาหวานชนิดที่ 2*